Daniel Lavoie

Daniel Joseph-Hubert-Gérald Lavoie, o mai simplament Daniel Lavoie, nascut lo 17 de març de 1949 a Dunrea al Canadà dins la província del Manitòba, es un cantaire canadian d'origina francesa : es eissit de la minoritat francofòna canadiana del Manitòba, region oficialament anglofòna del Canadà. 

En Occitània, Daniel Lavoie es revelat fin 1984 per una balada en francés, Ils s'aiment, que foguèt un gròs tube a partir del mes de març de 1985 (n°2 en França al mes d'abril). Mas foguèt al som de sa popularitat en participant en França a la comèdia musicala Notre-Dame de Paris en 1998-2000 (tanben un còp de mai en 2018-2019) : mantunas cançons tiradas d'aquesta comèdia musicala aguèron de succès en França, en particular Belle, quitament n°1 en 1998, títol que Daniel Lavoie canta en trio ambe Garou e Patrick Fiori.

Cançons mai conegudas en Occitània
 Ils s'aiment (1984)
 Belle (1998, ambe Garou e Patrick Fiori)

Categoria:Naissença en 1949
Categoria:Cantaire francés
Categoria:Cantaire canadian
Categoria:Cantaira e cantaire francofòn del Canadà
Categoria:Cantaira e cantaire dels ans 1980
Categoria:Cantaira e cantaire dels ans 1990